jkorsvik/nowiki_second_scrape_merged huggingface dataset:
Oropus

Oropus er en slekt av små, fint hårete, rødlige eller brunlige køllebiller.


== Utseende ==
Små (ca. 2 millimeter), avlange, blankt brunlige køllebiller. Hodet er nokså stort og bredt med middelsstore fasettøyne. Antennene er omtrent så lange som hode + pronotum, kraftige, med en markert, to-leddet klubbe ytterst. Pronotum er mer eller mindre hjerteformet med en markert midtfure. Dekkvingene er nokså korte, rundede med flere lengdefurer. Det meste av bakkroppen blir ikke dekket av dekkvingene. Beina er middels lange med noe klubbeformede lår.


== Levevis ==


== Utbredelse ==
Gruppen er utbredt i det vestlige Nord-Amerika fra British Columbia i nord til California i sør, øst til Montana.


== Systematisk inndeling ==

Ordenen biller, Coleoptera
Underordenen Polyphaga
Overfamilien åtsel- og rovbiller, Staphylinoidea
Familien kortvinger (Staphylinidae)
Underfamilien køllebiller, Pselaphinae
Overstammen Euplectitae
Gruppen Trogastrini Jeannel, 1949
Understammen Trogastrina Jeannel, 1949
Slekten Oropus Casey, 1886 - ca. 30 arter


=== Liste over artene ===


== Referanser ==


== Eksterne lenker ==
bugguide.net - bildedatabase ove rnordamerikanske insekter [1]
(en) Oropus i Encyclopedia of Life 
(en) Oropus i Global Biodiversity Information Facility 
(en) Oropus hos Fossilworks 
(en) Oropus hos ITIS 
(en) Oropus hos NCBI 
Oropus – detaljert informasjon på Wikispecies
Fagbevægelsens Hovedorganisation

Fagbevægelsens Hovedorganisation (FH) er en hovedsammenslutning i Danmark.
FH ble stiftet i 2018 og var i full virksomhet fra 1. januar 2019 etter at Landsorganisationen i Danmark (LO) fusjonerte med den nest største hovedorganisasjonen, FTF. Den består av 79 fagforeninger med i alt 1,4 millioner medlemmer. FH ivaretar især politiske og overordnede overenskomstmessige oppgaver. FHs motpart på arbeidsgiversiden er Dansk Arbejdsgiverforening (DA).


== Referanser ==


== Eksterne lenker ==
Offisielt nettsted
Swayambhunath

Swayambhu (sanskrit; devanagari: स्वयम्भू स्तूप; newari: स्वयंभू), Swayambu eller Swoyambhu, er et gammelt religiøst kompleks på toppen av en klippe i Kathmandudalen, vest for byen Kathmandu. Det tibetanske navnet på komplekset betyr «sublime trær» (wylie: Phags.pa Shing.kun), og navnet kobles til mange typer trær som er funnet på klippen. Shing.kun kan også være en forvrenging av det lokale newari-navnet på komplekset, somm betyr «selvutsprunget». For det buddhistiske Newarfolket, hvor den mytologiske historie og opprinnelsesmyten spiller en like stor rolle som den daglige religiøse praksis, inntar Swayambhunath en sentral posisjon. Det er muligens det mest hellige blant pilegrimssteder. I tibetansk buddhisme, er det bare overgått av Boudhanath.


== Referanser ==
Mönlam

Mönlam er en festival innenfor tibetansk buddhisme. Festivalen finner sted i den 4.–11. dagen i den første tibetanske måneden. Det er en bønnefestival som ble grunnlagt i Tibet i 1409 av Je Tsongkhapa (1357–1419), grunnleggeren av retningen gelug.
Marciana

Marciana har flere betydninger:

Marciana (Toscana), en kommune i provinsen Livorno i den italienske regionen Toscana
Marciana Marina, en kommune i provinsen Livorno i den italienske regionen Toscana
Gallicano nel Lazio

Gallicano nel Lazio er  en kommune i Storbyområdet Roma i Italia, i Lazio.


== Referanser ==


== Eksterne lenker ==
Offisielt nettsted 
(en) Gallicano nel Lazio – kategori av bilder, video eller lyd på Commons
The Subjection of Women

The Subjection of Women er et essay av John Stuart Mill og en klassisk feministisk tekst. Det bygger på ideer han utviklet sammen med ektefellen Harriet Taylor Mill. Mill publiserte deres felles verk On Liberty året etter hennes tidlige død i 1858, og fortsatte deretter arbeidet med The Subjection of Women frem til 1861. Da det ble publisert i 1869 var tankene om likestilling mellom kjønnene svært radikale.


== Referanser ==
Anita Schumacher

Anita Schumacher (født 1958) er en norsk lege som administrerende direktør ved Universitetssykehuset i Nord-Norge siden 2019. Hun er spesialist i indremedisin og infeksjonsmedisin.


== Referanser ==
Furnes prestegjeld

Furnes prestegjeld var et prestegjeld tilhørende Hamar domprosti i Hamar bispedømme i Den norske kirke. Det omfattet tidligere Furnes kommune i Hedmark fylke, og hovedkirken var Furnes kirke. 


== Historikk ==
Furnesi sókn (norrønt) har sin opprinnelse fra kristningen av landet. I middelalderen hadde Furnes to kirker, Hofvinar kirkja á Furnesi på Hovin og Deigalheims kirkja á Furnesi på Deglum. Dagens kirke står mellom Deglum-gårdene, visstnok på grunn som tilhørte leilendingen Lars Olsen Bjørke, mens middelalderkirken ifølge Riksantikvarens kartmarkering stod på Deglum store.Povel Huitfeldt omtaler i sin stiftsbok (1570-årene) «Furness» som anneks til Vang, et forhold som bekreftes av Jens Nilssøn (1594). Nilssøn omtaler «Deglums kircke, som nu kaldis Furnees.» Ellers heter det: «Annexer til Vang ere 2. den 1. heder Deylum kircke på Furenæs fra Vang i nornorduest 1 1/2 fjerding, der giøris tienniste huer anden Søndag.» Derimot nevnes «Hoffuene kirkcke» som en av en rekke kirker i området som «ere øde». Deglumkirken ble naturligvis reparert en rekke ganger gjennom årene, men like etter 1700 var det slutt: I 1702 ble det «efter høy øvrigheds nådige resolusjon» erklært at ny kirke skulle oppføres. Flyttingen av kirkestedet ble begrunnet med behovet for tørrere grunn enn der gamlekirken stod.


=== Prestegjeldet ===
Vang prestegjeld som omfattet Furnes og Hamar sogn ble ved kongelig resolusjon av 28. mars 1908 med virkning fra 1. mai samme år delt i tre, ved at disse to sogn ble skilt ut som egne prestegjeld.Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.Furnes prestegjeld og dets sogn er nå en del av Ringsaker kirkelige fellesråd underlagt Hamar domprosti.


== Referanser ==
Arshad Nadeem

Arshad Nadeem (Punjabi og Urdu: ارشد ندیم‎; født 2. januar 1997) er en pakistansk friidrettsutøver som konkurrerer i spydkast.I 2021 representerte han Pakistan i spydkast under Sommer-OL 2020 arrangert i Tokyo der han kom på 5. plass i finalen med et bestekast på 84,62 m.


== Referanser ==


== Eksterne lenker ==
(en) Arshad Nadeem – Olympedia 
(en) Arshad Nadeem – World Athletics
Gledelig jul

Gledelig jul er en norsk filmkomedie fra 2020, regissert av Henrik Martin Dahlsbakken og produsert av John Einar Hagen.


== Handling ==
Annemor og Frank gleder seg over at barn og barnebarn skal feire jul hjemme på gården for første gang på ti år, men det går ikke helt ifølge planen. Datteren Tessa har byttet ut samboeren Emma med en svensk fitness-trener, mens sønnen Samuel er på randen av skilsmisse på grunn av en glutenallergisk hund. Barnebarnet Petter prøver å fri til skolens vakreste jente på hebraisk, og naboen Nils er døden nær. Det må manøvreres mellom små og store katastrofer for å holde familien samlet, men akkurat idet juleroen senker seg, kommer en gammel hemmelighet til overflaten.


== Medvirkende ==
Anne Marit Jacobsen som Annemor
Otto Jespersen som Frank
Nils Jørgen Kaalstad som Samuel
Iben Akerlie som Tessa
Ellen Dorrit Petersen som Laila
Tarjei Sandvik Moe som Petter
Alma Günther som Linn
Filip Berg som Göran
Marie Blokhus som Emma
Ingar Helge Gimle som Nils
Linn Skåber som Presten
Bjørn Eidsvåg som Just
Hege Schøyen som Edith
Mattis Herman Nyquist som Max


== Lansering ==
Filmen var ment å skulle ha en omfattende landsdekkende lansering julen 2020, men på grunn av nasjonale restriksjoner i Norge i forbindelse med koronapandemien fikk filmen en sterkt begrenset visning på norske kinoer. I 2021 ble filmen lansert rett på ulike strømmetjenester uten kinovisning.


== Referanser ==


== Eksterne lenker ==
(en) Gledelig jul på Internet Movie Database 
(no) Gledelig jul hos Filmfront 
(no) Gledelig jul på NRK TV
Alexandru Novac

Alexandru Mihăiță Novac (født 24. mars 1997) er en rumensk friidrettsutøver som konkurrerer i spydkast.I 2021 representerte han Romania i spydkast under Sommer-OL 2020 arrangert i Tokyo der han kom på 12. plass i finalen med et bestekast på 79,29 m.


== Referanser ==


== Eksterne lenker ==
(en) Alexandru Novac – Olympedia 
(en) Alexandru Novac – World Athletics
Lassi Etelätalo

Lassi Etelätalo (født 30. april 1988) er en finsk friidrettsutøver som konkurrerer i spydkast.I 2021 representerte han Finland i spydkast under Sommer-OL 2020 arrangert i Tokyo der han kom på 8. plass i finalen med et bestekast på 83,28 m.


== Referanser ==


== Eksterne lenker ==
(en) Lassi Etelätalo – Olympedia 
(en) Lassi Etelätalo – World Athletics 
(en) Lassi Etelätalo – Diamond League 
(en) Lassi Etelätalo – Track and Field Statistics
Andrian Mardare

Andrian Mardare (født 20. juni 1995) er en moldovsk friidrettsutøver som konkurrerer i spydkast.I 2021 representerte han Moldova i spydkast under Sommer-OL 2020 arrangert i Tokyo der han kom på 7. plass i finalen med et bestekast på 83,30 m.


== Referanser ==


== Eksterne lenker ==
(en) Andrian Mardare – Olympedia 
(en) Andrian Mardare – World Athletics 
(en) Andrian Mardare – Diamond League
Leo Peter Kierkels

Leo Peter Kierkels (født 12. desember 1882 i Baexem i Nederland, død 7. november 1957 i Roma) var en prelat og erkebiskop og diplomat for Den hellige stol.


== Liv og virke ==
Leo Peter Kierkels var første sønn av Laurentius Kierkels og Catharina Hubertina Ronckers. I ung alder flyttet han til Haelen. trådte inn i pasjonistordenen og ble presteviet den 22. desember 1906.
Den 23. mars 1931 utnevnte pave Pius XI ham til titularerkebiskop av Salamis og sendte ham som apostolisk delegat til Britisk India. Han ble bispeviet av kardinalprefekten for Kongregasjonen De Propaganda Fide, Wilhelmus Marinus van Rossum den 26. april samme år. Medkonsekrerende var biskop Giovanni Battista Peruzzo av Oppido Mamertina og den pensjonerte apostoliske delegat tii India, erkebiskop Pietro Pisani.
Den 1. juli 1948 ble Leo Peter Kierkels apostolisk internuntius i India. Kierkels fratrådte den 29. juni 1952 som apostolisk internuntius i India.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Costantino Patrizi Naro (1798-1876) *1828
Kardinal Lucido Maria Parocchi (1833-1903) *1871
Pave Pius X (1835-1914) *1884
Pave Benedikt XV (1854-1922) *1907
Kardinal Willem Marinus van Rossum (1854-1932) *1918
Erkebiskop Leo Peter Kierkels (1982-1957) *1931


== Referanser ==
Mademoiselle Pigalle

Mademoiselle Pigalle (originaltittel: Cette sacrée gamine) er en fransk spillefilm fra 1956 regissert med Brigitte Bardot i hovedrollene.


== Handling ==
Den kjekke kabaret-underholderen Jean Clery er forlovet med psykiateren sin, Lili. Han underholder ved en nattklubb eid av Paul Latour, som blir brukt som front for en kriminell gjeng. Paul får skylden for dette, og bestemmer seg for å reise til Sveits for å finne ut hvem som egentlig står bak dette. Han har en datter, Brigitte, som går på skolen og tror han er skipsbygger. Paul ber Jean om å hente Brigitte fra skolen, og passe på henne i noen dager slik at hun ikke kan få problemer med politiets etterforskning.
Jean later som han er onkelen til Brigitte, og tar henne med til leiligheten hans. Men Brigitte forårsaker kaos, opprører Jeans butler, starter en brann, blir arrestert og havner i fengsel, og forårsaker problemer i Jeans forlovelse med Lili. Men etter hvert blir Brigitte og Jean forelsket, og de virkelige kjeltringene blir oppdaget.


== Medvirkende ==
Brigitte Bardot : Brigitte Latour
Jean Bretonnière : Jean Clary
Françoise Fabian : Lili Rocher-Villedieu
Jean Poiret : le inspecteur
Michel Serrault : le inspecteur
Raymond Bussières : Jérôme
Lucien Raimbourg : le vieil inspecteur
Jean Lefebvre : le copain de Jérôme
Darry Cowl : le bègue qui apporte la valise


== Referanser ==


== Eksterne lenker ==
(en) Mademoiselle Pigalle på Internet Movie Database 
(sv) Mademoiselle Pigalle i Svensk Filmdatabas 
(da) Mademoiselle Pigalle i Danmark Nationale Filminstitut 
(fr) Mademoiselle Pigalle på Allociné 
(nl) Mademoiselle Pigalle på MovieMeter 
(en) Mademoiselle Pigalle på AllMovie 
(en) Mademoiselle Pigalle på Turner Classic Movies 
(en) Mademoiselle Pigalle på Rotten Tomatoes
Den lille forbryteren

Den lille forbryteren (originaltittel: Le Petit Criminel) er en fransk spillefilm fra 1990 regissert av Jacques Doillon.


== Medvirkende ==
Richard Anconina - Le flic, Gérard
Gérald Thomassin - Le garçon, Marc
Clotilde Courau - La soeur, Nathalie (Stéphanie)
Jocelyne Perhirin - La mère
Cécile Reigher - La vendeuse
Daniel Villanova - Le principal
Dominique Huchede - Le professeur
Dominique Soler - La mère de Jérémy
Ananda Regi - Jérémy


== Eksterne lenker ==
(en) Den lille forbryteren på Internet Movie Database 
(fr) Den lille forbryteren på Allociné 
(nl) Den lille forbryteren på MovieMeter 
(en) Den lille forbryteren på AllMovie
Carolus Magnus

Carolus Magnus er en roman av Olav Duun, utgitt i 1928.Hovedpersonen Carolus Magnus Berg er en evnerik ung mann med oppblåst selvbilde som mislykkes som folkefører og ender som gal.
Han er en av få personer i Duuns forfatterskap som forfatteren selv skildrer åpenbart nedsettende og respektløst. Professor Harald Beyer skriver at hovedpersonen blir nådeløst avslørt av forfatteren.


== Innhold ==
Carolus Magnus Berg er skoleflink, og blir oppmuntret av foreldrene til skolegang. Faren setter seg i gjeld for å hjelpe gutten fram, begår underslag og tar deretter sitt eget liv. Hovedpersonen rettferdiggjør sin destruktive oppførsel overfor alle rundt seg med at han har et høyt religiøst kall. Redselen for at et upassende kjærlighetsforhold fra ungdomsårene skal bli avslørt, driver ham inn i løgn og hykleri. Når han har nådd målet sitt, som er å åpne ei privat «religionsskole», blir han overmannet av galskap på skolens åpningsfest.Romanen foregår i det samme miljøet, og med de samme bipersonene som i Duuns bok fra 1926, Straumen og evja, særlig den rike enka og pengeutlåneren Lovise Lyngve.


== Tolkning ==
Duun-kjenneren Rolv Thesen beskriver hovedpersonen som en selvhøytidlig fantast uten tvisyn og selvironi. I en anmeldelse fra 1928 legger Sigurd Hoel vekt på hovedpersonen som hykler.Flere litteraturhistorikere har i ettertid lest boka som et uttrykk for at Duun tidlig oppfattet den gryende fascismen. Bjarte Birkeland skriver at boka er «skriven med hat, av ein diktar som synest ha sett for seg det store folkebedrag og den omsynslause brutalitet som heldt på å gripe om seg i ei vegvill verd som ropte etter førarskap.»Det budskapet som hovedpersonen representerer er et «samansurium av pedagogiske idear og liberal teologi, framstilt i ei profetisk form som uklåre hovud tek for god fisk», skriver professor Bjarte Birkeland. I like stor grad som Duun skildret hovedpersonen, har han også skildret hvordan svindleren lykkes i å trekke andre med seg. Thesen skriver at «Diktaren har synt kor langt ein slik fantast og ordhelt kan drive det, og kor kritikklause dei er som trur på han. […] I det heile har det visseleg vori mykje lettare å forstå Duuns seinare dikting etter enn føre krigsutbrotet. I dag ser vi på mange måtar kor 'synsk' han var.»


== Referanser ==
Sonoma

Sonoma er en slekt av små, rødlige eller brunlige biller.


== Utseende ==
Små (gjerne ca. 1,5 millimeter), avlange, fint hårete, lysbrunlige køllebiller. Antennene er knapt fortykkede mot spissen, lengre enn hode + pronotum. Hodet er bredt med middelsstore fasettøyne. Pronotum er rundet, bredest i midten, gjerne nærmest avrundet sekskantet. Dekkvingene er rundede, bredere enn pronotum, med et par lengdefurer. Bakkroppen er litt smalere enn dekkvingene, fire ledd er synlige bak disse.


== Levevis ==
De voksne billene finnes gjerne i råtnende plantemateriale, som kompost, løvstrø, under bark eller lignende.


== Utbredelse ==
Slekten er for det meste utbredt i Nord-Amerika, der de har en to-delt utbredelse: noen arter langs Stillehavskysten, andre i Appalachene.


== Systematisk inndeling ==

Ordenen biller, Coleoptera
Underordenen Polyphaga
Overfamilien åtsel- og rovbiller, Staphylinoidea
Familien kortvinger (Staphylinidae)
Underfamilien køllebiller, Pselaphinae
Overstammen Faronitae - bare én undergruppe:
Gruppen Faronini Raffray, 1890
Slekten Sonoma Casey, 1886


=== Liste over artene ===


== Referanser ==


== Eksterne lenker ==
bugguide.net - bildedatabase over nordamerikanske insekter [1]
(en) Sonoma i Encyclopedia of Life 
(en) Sonoma i Global Biodiversity Information Facility 
(en) Sonoma hos Fossilworks 
(en) Sonoma hos ITIS 
(en) Sonoma hos NCBI 
(en) Kategori:Sonoma – bilder, video eller lyd på Wikimedia Commons 
Sonoma – detaljert informasjon på Wikispecies
George Porter (biskop)

George Porter (født 27. august 1825 i Exeter i England, død 28. september 1889) var en katolsk misjonær tilhørende i jesuittordenen som var erkebiskop av Bombay i India fra 1887 og til sin død drøye to år etter.
Han ble presteviet som jesuitt den 15. juni 1856. Han ble utnevnt til erkebiskop av Bombay den 21. desember 1886, og bispeviet i Allahabad den 27. februar 1887 av den apostoliske delegat erkebiskop Antonio Agliardi assistert av medkonsekratorene erkebiskop Paul François Marie Goethals av Calcutta og biskop Francesco Vincenzo Pesci av Allahabad. 


== Episkopalgenealogi ==
Hans episkopalgenealogi er:

Kardinal Scipione Rebiba  (1504-1577)
Kardinal Giulio Antonio Santorio  (1532-1602) *bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale  (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Erkebiskop Enrico Enríquez (1701-1756) *1743
Erkebiskop Manuel Quintano Bonifaz (1698-1774) *1749
Kardinal Buenaventura Córdoba Espinosa de la Cerda (1724-1777) *1761
Kardinal Giuseppe Maria Doria Pamphilj (1751-1816) *1785
Pave Pius VIII (1761-1830) *1816
Pave Pius IX (1792-1878) *1829
Kardinal Alessandro Franchi (1819-1878) *1873
Kardinal Giovanni Simeoni (1816-1892) *1875
Kardinal Antonio Agliardi  (1832-1915) *1884
Erkebiskop George Porter (1825-1889) *1887


== Referanser ==
Pete Waterman

Pete Waterman (født 15. januar 1947) er en engelsk plateprodusent, låtskriver, DJ og programleder. Som medlem av låtskriverteamet Stock Aitken Waterman skrev og produserte han mange hitlåter.


== Referanser ==


== Eksterne lenker ==
(en) Pete Waterman på Internet Movie Database 
(en) Pete Waterman hos The Movie Database 
(en) Pete Waterman på Discogs 
(en) Pete Waterman på MusicBrainz 
(en) Pete Waterman på AllMusic 
Pete Waterman på Twitter
Olle Dahlin

Olle Dahlin (født 8. august 1954) er en svensk tidligere langrennsløper og skiskytter, som siden 2018 har vært president i International Biathlon Union (IBU), da han overtok etter Anders Besseberg.
Dahlin har selv drevet med både langrenn, skyting og skiskyting, og grunnla Sundsvall Biathlon, skiskytingklubben i Sundsvall, der bl.a. Magdalena Forsberg var aktiv. Han har en rekke verv innen skiskyting, der han bl.a. var konkurranseansvarlig for skiskyting under Vinter-EYOF 1997, han var lagleder for Sverige under VM, OL og verdenscupen i 1987–1988, og han ble president i det svenske skiskytterforbundet i 2010, der han hadde sittet i styret siden 1999, og var visepresident fra 2005. Fra 2014 til 2018 var han visepresident i IBU. Han har også vært medlem av Sveriges Olympiske Komité siden 2017.Han er utdannet ved Chalmers tekniska högskola, der han har en mastergrad innen kjemisk prosessteknologi, og han har en Bachelor of science-grad i økonomi fra Handelshögskolan i Göteborg. Han er gift og har tre barn. 


== Referanser ==


== Eksterne lenker ==
(en) Olle Dahlin – Olympedia
Francesco Vincenzo Pesci

Francesco Vincenzo Pesci (født 25. august 1833 i Firenze i Storhertugdømmet Toscana, død 8. juli 1896) var en italiensk katolsk misjonær tilhørende kapusinerordenen som var biskop i Britisk India, først i Patna og deretter i Allahabad.
Han ble presteviet som kapusiner den 11. april 1857. Han ble utnevnt av pave Leo XIII til apostolisk vikar av Patna og til titularbiskop av Marciana den 8. mai 1881, og ble bispeviet i Allahabad den 14. august samme år av titularbiskop Michael Angelus Jacobi, apostolisk vikar av Agra, og medkonsekratoren titularbiskop Johann Gabriel Léon Louis Meurin,  apostolisk vikar i Bombay. 
Den 25. november ble han utnevnt til biskop av Allahabad. 


== Episkopalgenealogi ==
Hans episkopalgenealogi er:

Kardinal Scipione Rebiba  (1504-1577)
Kardinal Giulio Antonio Santorio  (1532-1602) *bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale  (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Erkebiskop Enrico Enríquez (1701-1756) *1743
Erkebiskop Manuel Quintano Bonifaz (1698-1774) *1749
Kardinal Buenaventura Córdoba Espinosa de la Cerda (1724-1777) *1761
Kardinal Giuseppe Maria Doria Pamphilj (1751-1816) *1785
Pave Pius VIII (1761-1830) *1816
Pave Pius IX (1792-1878) *1829
Erkebiskop Matteo Eustachio Gonella (1819-1878) *1850
Erkebiskop Walter Herman Jacobus Steins (1816-1892) *1851
Biskop Michael Angelus Jacobi (1832-1915) *1868
Biskop Francesco Vincenzo Pesci (1833-1896) *1857


== Referanser ==
Nihon Fujin Yūkensha Dōmei

Nihon Fujin Yūkensha Dōmei (Den kvinnelige velgerforeningen; engelsk: League of Women Voters of Japan) er en japansk organisasjon som arbeider for likestilling og politiske rettigheter for kvinner. Den er inspirert av League of Women Voters i USA og ble grunnlagt i 1945 da japanske kvinner fikk stemmerett. Den har 51 lokallag i hele Japan og er medlem av International Alliance of Women. Hovedkontoret ligger i Tokyo. The headquarters of the league are in Tokyo.


== Referanser ==
Kvinnosaksförbundet Unionen

Kvinnosaksförbundet Unionen (svensk) eller Naisasialiitto Unioni (finsk) er en finsk kvinnesaksorganisasjon som arbeider for likestilling og jenters og kvinners rettigheter. Den ble grunnlagt i 1892 av Lucina Hagman, Maikki Friberg og Venny Soldan-Brofeldt. Organisasjonen har vært medlem i International Alliance of Women siden starten i 1904. Den har arbeidet for kvinners stemmerett og senere for å øke kvinners politiske deltagelse. Den har i overkant av 2 000 medlemmer og består tradisjonelt hovedsakelig av liberale kvinner fra borgerskapet.


== Referanser ==
Jenters og kvinners utdanning

Jenters og kvinners utdanning er et samlebegrep for saker og debatter som gjelder utdanning på alle nivåer for jenter og kvinner. Jenters og kvinners tilgang til de høyere skolene og universitetene var den første store saken kvinnesaksbevegelsen i vestlige land arbeidet for på 1800-tallet. Jenters og kvinners utdanning er idag blant annet et sentralt tema i utviklingspolitikk. Jenters tilgang til utdanning har blitt påvist å ha klare positive effekter for samfunnet som helhet.


== Referanser ==